নেপাল অলিম্পিক জাদুঘর
নেপাল অলিম্পিক জাদুঘর নেপালের একমাত্র ক্রীড়া জাদুঘর যা রাষ্ট্রপতি চিতিজ অরুণ শ্রেষ্ঠ ১৯৯৪ সালে প্রতিষ্ঠা করেন। ১৯৯৯ সাল থেকে কাঠমান্ডুতে অনুষ্ঠিত অষ্টম দক্ষিণ এশীয় গেমস চলাকালীন সময় পর্যন্ত নেপাল অলিম্পিক জাদুঘর জাতীয় ক্রীড়া পরিষদের অধীনে ছিল। জাতীয় ক্রীড়া পরিষদ এবং নেপাল অলিম্পিক কমিটির সাথে এই জাদুঘর সরাসরি যুক্ত। নেপালে ক্রীড়া ও খেলাধুলার মান বিকাশে ভূমিকা রাখার জন্য এই জাদুঘর স্থাপন করা হয়েছিল। ঐতিহাসিকভাবে গুরুত্বপূর্ণ ক্রীড়া সামগ্রী সংরক্ষণের প্রাথমিক লক্ষ্য নিয়ে এই জাদুঘরের যাত্রা শুরু হয়। এটি বর্তমানে নেপালের জাতীয় সম্পদ হয়ে দাঁড়িয়েছে। একজন ক্রীড়া উৎসুক নেপালির কাছে এই জাদুঘরটি একটি ক্রীড়া সংস্থার চেয়ে কম কিছু নয়। এক সময়কার নেওপালি ঐতিহাসিক জিনিস এবং ক্রীড়া নথিপত্র সংরক্ষণ করে এটি সাধারণ মানুষদের মধ্যে অলিম্পিক গেম এর প্রতি আগ্রহ সৃষ্টি করে। এটি স্পষ্ট যে প্রতিষ্ঠানটির প্রতিষ্ঠার পর থেকে নেপাল অলিম্পিক জাদুঘর নানা উত্থান-পতন সত্ত্বেও নেপালি ক্রীড়া পরিষেবার বিভিন্ন কার্যক্রমের সাথে জড়িত ছিল।